Vierjarige uit motor geslingerArgieffoto ŉ Vierjarige kind is beseer nadat hy tydens ŉ ongeluk in Benoni, Gauteng, uit ŉ motor geslinger is. “ŉ Bakkie en ŉ motor het mekaar op die hoek van Birch- en Forestweg getref,” het Chitra Bodasing, woordvoerder van ER24, in ŉ verklaring gesê. “Die kind, wat in die motor gery het, is ŉ paar meter ver van die ongelukstoneel aangetref.” Paramedici het die kind op die toneel behandel voordat hy na ŉ hospitaal geneem is. “Niemand anders is in die ongeluk beseer nie,” het sy gesê. Die oorsaak van die ongeluk is nog nie duidelik nie. Owerhede was op die toneel.